**Príloha č. 1 Výzvy: Návrh na plnenie kritérií hodnotenia**

**Návrh na plnenie kritérií na hodnotenie ponúk**

**Predmet zákazky:** Služby mechanizačnými prostriedkami - OZ Šariš, LS Sabinov - výzva č.04/2023

**Údaje o uchádzačovi:**

|  |  |
| --- | --- |
| Obchodné meno/názov: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| Kontaktná osoba: |  |
| Telefón: |  |
| E-mail: |  |

1. Kritérium 1: Cena za realizáciu predmetu zákazky (pri použití rámcovej dohody o poskytovaní služieb)

|  |  |  |  |
| --- | --- | --- | --- |
| **Popis** | **Suma v EUR****bez DPH** | **Suma DPH****v EUR** | **Suma SPOLU****v EUR s DPH** |
| Súčet jednotkových cien za služby mechanizačnými prostriedkami |  |  |  |

(pozn.: Ak uchádzač nie je platcom DPH, upozorní - "Nie som platca DPH").

V .................................... dňa .................

|  |  |
| --- | --- |
|  | štatutárny zástupca uchádzačaosoba splnomocnená štatutárnym zástupcom |

**Príloha č. 2 Výzvy: Podrobný rozpočet položiek**

Tvorí samostatnú prílohu vo formáte \*.xlsx.

**RÁMCOVÁ DOHODA O POSKYTOVANÍ SLUŽIEB**

uzatvorená v zmysle zákona č. 513/1991 Zb. v znení neskorších predpisov (ďalej len Obchodný zákonník) a príslušných ustanovení zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda“) medzi:

**Článok 1**

**Zmluvné strany**

**Objednávateľ:**

|  |  |
| --- | --- |
| Obchodné meno: | Lesy Slovenskej republiky, štátny podnik |
| Sídlo: | Námestie SNP 8, 975 66 Banská Bystrica |
| Organizačná zložka: | organizačná zložka OZ Šariš |
| Sídlo: | Obrancov mieru č.6, 080 01 Prešov |
| Právne zastúpený: |  Ing. Ján Andráš - vedúci OZ Šariš  |
| IČO: | 36 038 351 |
| DIČ: | 2020087982 |
| IČ DPH | SK2020087982 |
| Kontakt: |  |
| Zapísaný v Obchodnom registri Okresného súdu v Banskej Bystrici dňa 29.10.1999, Oddiel Pš, vložka č.155S |

(ďalej len „**objednávateľ**)

a

**Zhotoviteľ:**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| Kontakt: | vo veciach zmluvných: |
| vo veciach technických: |
| obchodná spoločnosť zapísaná v obchodnom registri SR, vedenom Okresným súdom .........., oddiel: ........., vložka č.: ............. |

(ďalej len „**Zhotoviteľ**“)

(objednávateľ a zhotoviteľ ďalej spolu ako „**zmluvné strany**" a jednotlivo ako „**zmluvná strana**")

(ďalej len “objednávateľ“ alebo „verejný obstarávateľ“)

(ďalej spolu aj “zmluvné strany“)

**Preambula**

Objednávateľ a zhotoviteľ uzatvárajú túto rámcovú dohodu na základe dynamického nákupného systému (ďalej len „DNS“) na predmet zákazky s názvom: „Služby mechanizačnými prostriedkami“, vyhláseného v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), a ktorá bola vyhlásená vo Vestníku verejného obstarávania č. 17737 – MUP Vestník č. 94/2023 zo dňa 15.05.2023 a v Úradnom vestníku EÚ č. 2023/S 092-282969 zo dňa 12.05 2023 pod číslom 282 969 a prijatej ponuky zhotoviteľa ako uchádzača v čiastkovej zákazke s názvom: Služby mechanizačnými prostriedkami - OZ Šariš, LS Sabinov - výzva č.04/2023, realizujúcej sa pod zriadeným DNS.

**Článok 2**

**Predmet rámcovej dohody**

* 1. Zhotoviteľ sa touto rámcovou dohodou zaväzuje za podmienok v nej uvedených poskytovať na základe samostatných objednávok opravy a údržby lesných ciest, zvážnic, približovacích liniek alebo čistení manipulačno-expedičných skladov (ďalej aj „služby“) pre územnú jednotku Lesná správa Osrblie pričom rozsah z hľadiska druhu opráv a údržby je uvedený v Prílohe č. 1 - Položky a ceny.
	2. Opravou a údržbou sa rozumie: výkopové práce, rozhŕňanie, nakladanie zeminy (príp. sypkých materiálov, kameniva, štrkodrviny), zemná úprava pláne zvážnic bez rozhŕňania štrku – (úprava koľají po ťažbovo-dopravnej erózii, dopravnej erózii, vodnej erózii a pod.). Údržba výkopovej a násypovej časti telesa cesty, zvážnice a výjazdy do porastov, zakopávanie kolov, rozhŕňanie kameniva, úprava dočasných skládok dreva pri lesných cestách, čistenie pozdĺžnych odvodňovacích objektov (s prehodením alebo nakladaním zeminy), čisteným krajníc, výkopovými prácami pri oprave priečnych odvodňovacích objektov, osadenie odvodňovacích zvodníc s ich rozvezením, čistenie kalových jám. Pričom rozsah a podmienky vyplývajú zo zadania uskutočnenej súťaže v dynamickom nákupnom systéme.

**Článok 3**

**Podmienky vykonania služieb**

* 1. Zhotoviteľ sa zaväzuje vykonať služby vo vlastnom mene a na vlastnú zodpovednosť a podľa pokynov objednávateľa, pri rešpektovaní všetkých zákonov, právnych predpisov a noriem platných na území Slovenskej republiky.
	2. Zhotoviteľ pre účely tejto zmluvy zodpovedá za práce vykonané svojimi subdodávateľmi rovnako, akoby ich vykonal sám.
	3. Zhotoviteľ v zmysle rozsahu predmetu rámcovej zmluvy a počas doby jeho plnenia v plnom rozsahu zodpovedá za bezpečnosť práce a ochranu zdravia svojich pracovníkov a pracovníkov svojich subdodávateľov pri výkone zmluvných činností.
	4. Zhotoviteľ nesmie počas realizácie služby používať akúkoľvek mechanizáciu pre stavebné práce, ktorá bola rôzne, väčšinu neodborne upravovaná, nie sú pre ňu vypracované technické a technologické predpisy a jej prevádzkovaním by mohli byť porušené akékoľvek platné právne predpisy, najmä predpisy bezpečnostné, hygienické a o ochrane zdravia, resp. by mohlo dôjsť k zhoršeniu životného prostredia.

**Článok 4**

**Objednávanie služieb**

* 1. Objednávateľ bude na základe tejto rámcovej dohody služby objednávať na základe svojich potrieb a ekonomických možností a to vystavovaním samostatných objednávok.
	2. Objednávateľ v objednávke uvedie najmä:
1. požadovanú službu (dielo)
2. miesto plnenia
3. čas plnenia
4. predpokladanú celkovú cenu ak sa dá orientačne určiť
5. iné významné skutočnosti
	1. Zhotoviteľ je povinný sa riadne oboznámiť s objednávkou a najneskôr do dvoch pracovných dní objednávku potvrdiť (akceptovať) alebo oznámiť, že objednávku neakceptuje s uvedením konkrétneho dôvodu nepotvrdenia. Ako dôvod nepotvrdenia môže zhotoviteľ uviesť len nesúhlas s časom plnenia alebo skutočnosť, že požadovaná služba nespadá pod rámcovú dohodu (požadovaný iný druh opráv a údržby neuvedený v Prílohe č. 1). V prípade ak dôvodom nepotvrdenia bol čas plnenia, tak je zhotoviteľ povinný v oznámení o nepotvrdení objednávky uviesť čas plnenia v ktorom môže požadovanú službu vykonať. Objednávateľ v prípade akceptácie navrhnutej zmeny času plnenia oznámi zhotoviteľovi túto skutočnosť najneskôr do dvoch pracovných dní od doručenia zmeny času, čím sa stáva objednávka pre zmluvné strany záväzná. V prípade ak objednávateľ navrhnutú zmenu času neakceptuje alebo ak dôvodom nepotvrdenia bola skutočnosť, že požadovaná služba nespadá pod rámcovú dohodu, tak sa objednávka ruší v celom rozsahu.
	2. V prípade ak dôjde k akceptácii objednávky je zhotoviteľ ňou viazaný a musí za podmienok stanovených touto rámcovou dohodou ju riadne vykonať.
	3. Objednávky bude objednávateľ zadávať elektronicky a to zaslaním do elektronickej správy zhotoviteľa na: emailovú adresu .............................................

Zhotoviteľ je povinný elektronicky potvrdiť doručenie objednávky bez zbytočného odkladu.

**Článok 5**

**Miesto poskytnutia a čas plnenia**

* 1. Konkrétne miesto poskytnutia služby uvedie objednávateľ v objednávke pričom toto miesto bude určené v rámci uceleného územia organizačnej jednotky objednávateľa vyplývajúce zo zadania uskutočnenej súťaže v dynamickom nákupnom systéme.
	2. Čas plnenia bude uvedený v objednávke alebo v oznámení o nepotvrdení objednávky.

**Článok 6**

**Doba platnosti rámcovej dohody a ceny za poskytované služby**

* 1. Táto rámcová dohoda sa uzatvára na dobu určitú, a to do 6 mesiacov odo dňa nadobudnutia účinnosti tejto dohody.
	2. Objednávateľ sa zaväzuje platiť za riadne poskytované služby zhotoviteľovi cenu vo výške určenej podľa jednotkových cien uvedených v Prílohe č. 1 tejto rámcovej dohody. Jednotkové ceny sú uvedené bez DPH a sú záväzné počas celej doby platnosti a účinnosti tejto rámcovej dohody. V takto určenej cene sú zahrnuté všetky náklady zhotoviteľa súvisiace s riadnym poskytnutím tej ktorej služby.
	3. Daň z pridanej hodnoty sa bude fakturovať v zmysle zákona č.222/2004 Z. z. o dani z pridanej hodnoty v znení neskorších predpisov. Faktúra musí mať náležitosti daňového dokladu a musí byť vystavená v súlade so zákonom.
	4. Cenu za poskytnuté služby bude objednávateľ uhrádzať bankovým prevodom na základe riadne vystaveného daňového dokladu - faktúry.
	5. K faktúre zhotoviteľ priloží obidvoma zmluvnými stranami podpísaný súpis vykonaných prác (resp. záznam o prevádzke vozidla), v ktorom strany uvedú rozsah poskytovanej služby, konečnú cenu a podpisom potvrdia jej vykonanie.
	6. Zmluvné strany sa dohodli, že vystavené faktúry sú splatné do 30 dní od dátumu ich doručenia objednávateľovi. Faktúra sa považuje za uhradenú dňom pripísania sumy na účet zhotoviteľa.

Zhotoviteľ je oprávnený vystaviť faktúru po podpísaní záznamu o prevádzke vozidla.

* 1. Zhotoviteľ sa zaväzuje informovať objednávateľa o všetkých podstatných skutočnostiach, ktoré majú vplyv na cenu alebo rozsah poskytovaných služieb bezodkladne po zistení týchto skutočností zhotoviteľom.
	2. Zhotoviteľ je oprávnený písomne požiadať o vykonanie úhrady faktúr pred uplynutím lehoty splatnosti. V prípade, že je žiadosť schválená, vykoná objednávateľ úhradu pred lehotou splatnosti, pričom zhotoviteľ zároveň súhlasí s poskytnutím skonta vo výške: 1 % z fakturovanej ceny bez DPH, pričom zhotoviteľ zároveň súhlasí, že zo strany objednávateľa bude už úhrada ponížená o alikvotnú výšku skonta, t.j. bude vykonaný zápočet. Zhotoviteľ sa zároveň zaväzuje bezodkladne vystaviť a poslať objednávateľovi doklad o vyčíslení skonta - finančného bonusu. Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle § 25 ods. 6 zákona č. 222/2004 Z. z. o dani z pridanej hodnoty, t.j. objednávateľ vyhotoví v súvislosti s DPH len nedaňový doklad – tzv. finančný dobropis, za účelom finančného vyrovnania uplatnenej zľavy.

**Článok 7**

**Kontaktné osoby**

* 1. Zhotoviteľ a objednávateľ do 5 dní od podpisu tejto rámcovej dohody si písomne oznámia a určia kontaktné osoby spolu s údajmi nevyhnutnými na realizácie elektronickej komunikácie medzi sebou vrátane rozsahu právomoci tej ktorej osoby. Akékoľvek zmeny v určení údajov týkajúcich sa kontaktnej osoby nadobúdajú účinky voči druhej strane až po písomnom oznámení o vykonaní zmeny týkajúcej sa kontaktnej osoby druhej zmluvnej strane.

**Článok 8**

**Doručovanie**

* 1. Zmluvné strany sa dohodli, že akákoľvek zmluvná alebo obchodná korešpondencia bude prebiehať elektronickou poštou, listovými alebo doporučenými listovými zásielkami, pokiaľ nebolo dohodnuté inak. V prípade listových a doporučených listových zásielok je korešpondenčnou adresou adresa uvedená v záhlaví tejto rámcovej dohody. Všetky spôsoby doručovania sú rovnocenné a majú rovnakú platnosť a záväznosť. Zmluvné strany sa dohodli, že akékoľvek písomnosti alebo oznámenia zasielané doporučenou poštou sa považujú za doručené:
1. dňom prevzatia písomnosti;
2. v prípade odopretia prijatia písomnosti, dňom, keď jej prijatie bolo odopreté;
3. v prípade, ak adresát písomnosti nebol zastihnutý a písomnosť sa uloží na pošte, považuje sa za doručenú uplynutím tretieho dňa odo dňa jej uloženia, i keď sa adresát o jej uložení nedozvedel;
4. v prípade, ak nie je možné doručiť písomnosť na adresu uvedenú v rámcovej dohode z dôvodu, že adresát nie je známy a iná adresa nie je druhej Zmluvnej strane známa, písomnosť sa považuje za doručenú dňom vrátenia nedoručenej zásielky odosielateľovi, i keď sa adresát o doručení nedozvedel.

**Článok 9**

**Zmluvné sankcie**

* 1. V prípade, ak zhotoviteľ neposkytne službu na základe objednávky riadne a včas, tak je povinný zaplatiť objednávateľovi zmluvnú pokutu vo výške 0,1 % z celkovej predpokladanej ceny v objednávke požadovanej služby bez DPH za každý deň omeškania, pričom ak cena sa nedá jednoznačne určiť, tak vo výške 50 Eur za každý deň omeškania.
	2. V prípade, že objednávateľ nesplní svoj finančný záväzok v lehote splatnosti zhotoviteľ má nárok na úhradu úroku z omeškania vo výške 0,025 % z nezaplatenej sumy za každý deň omeškania úhrady.
	3. Popri zmluvnej pokute má objednávateľ aj nárok na náhradu škody v časti prevyšujúcej zmluvnú pokutu.

**Článok 10**

**Riešenie sporov**

* 1. Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou, pričom ako rozhodné právo určujú zmluvné strany právo SR. V prípade, že k dohode nedôjde bude spor riešený pred príslušným súdom SR.

**Článok 11**

**Ukončenie zmluvy**

* 1. Od tejto rámcovej dohody môže písomne odstúpiť ktorákoľvek zmluvná strana v prípadoch uvedených v tejto rámcovej dohode alebo v súlade s ustanoveniami Obchodného zákonníka resp. iného osobitného zákona. Ak objednávateľovi vzniklo právo odstúpiť od rámcovej dohody môže v tomto prípade odstúpiť aj od objednávok, ktoré neboli ku dňu vzniku práva na odstúpenie riadne a/alebo včas splnené a/alebo plnenie ktorých má ešte len nastať a/alebo ktoré boli splnené len čiastočne.
	2. Za podstatné porušenie tejto rámcovej dohody na základe ktorého môže objednávateľ okamžite odstúpiť od tejto rámcovej dohody a/alebo objednávok sa považuje najmä ak:
1. zhotoviteľ bude v omeškaní s plnením predmetu rámcovej dohody na základe jednotlivej objednávky o viac ako 14 pracovných dní
2. zhotoviteľ pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,
3. zhotoviteľ stratil podnikateľské alebo iné oprávnenie vzťahujúce sa k predmetu tejto rámcovej dohody.
	1. Objednávateľ je oprávnený od tejto zmluvy odstúpiť aj v prípade, ak zhotoviteľ porušil povinnosť z iného záväzkového vzťahu, ktorý má uzatvorený s objednávateľom a ani na základe (dodatočnej) výzvy si túto povinnosť nesplnil alebo ak zhotoviteľ od tohto iného záväzkového vzťahu odstúpil.
	2. Objednávateľ je oprávnený odstúpiť od tejto rámcovej dohody aj v prípadoch ustanovených zákonom č. 343/2015 Z. z. o verejnom obstarávaní v znení neskorších predpisov.
	3. Zhotoviteľ je oprávnený od tejto rámcovej dohody odstúpiť v prípade ak objednávateľ je v omeškaní so zaplatením ceny služieb na základe jednotlivej faktúry o viac ako 14 pracovných po doručení listu, ktorým zhotoviteľ upozornil objednávateľa na omeškanie so zaplatením ceny.
	4. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.
	5. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
	6. Pred uplynutím dohodnutej doby platnosti tejto rámcovej dohody možno túto rámcovú dohodu ukončiť aj:
4. kedykoľvek písomnou dohodou zmluvných strán,
5. výpoveďou objednávateľa aj bez uvedenia dôvodu, pričom výpovedná lehota sa stanovuje na 1 mesiac, počítajúc od prvého dňa mesiaca nasledujúceho po doručení výpovede druhej strane.
	1. Výpoveď tejto rámcovej dohody musí mať písomnú formu a musí byť doručená zhotoviteľovi, inak je neplatná.
	2. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok objednávateľa na bezplatné odstránenie zistených vád. Ukončenie ďalej nemá vplyv na práva a povinnosti ktoré zmluvným stranám vznikli alebo vzniknú v súvislosti s objednávkami doručenými zhotoviteľovi pred dňom ukončenia platnosti rámcovej dohody, pričom uvedené neplatí, ak pri ukončení nebolo dohodnuté niečo iné.

**Článok 12**

**Osobitné ustanovenia**

* 1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu rámcovej dohody podpisujú.
	2. Práva z tejto rámcovej dohody môže zhotoviteľ postúpiť len s predchádzajúcim písomným súhlasom objednávateľa.
	3. Rámcová dohoda je vyhotovená v jazyku slovenskom.
	4. Neoddeliteľnou súčasťou tejto rámcovej dohody je Príloha č. 1.
	5. Rámcová dohoda bola vyhotovená v 4 exemplároch, pričom 2 exempláre obdrží objednávateľ a 2 exempláre zhotoviteľ.
	6. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení. Na záväzkový vzťah založený objednávkou sa použijú ustanovenia zmluvy o dielo upravenej v § 536 a nasledovných Obchodného zákonníka.
	7. Nič v tejto rámcovej dohode sa nebude vykladať tak, že objednávateľ musí odobrať na základe tejto rámcovej dohody od zhotoviteľa nejaké konkrétne určené servisné služby uvedené v predmete rámcovej dohody. Konkrétne množstvo zadaných servisných služieb za obdobie platnosti tejto rámcovej dohody bude určené výhradne objednávateľom na základe zadávania jednotlivých objednávok podľa jeho potrieb a finančných možností.
	8. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
	9. Zhotoviteľ pre účely tejto rámcovej dohody zodpovedá za plnenia vykonané svojimi subdodávateľmi rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) zákona č. 343/2015 Z. z. osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody.
	10. Zhotoviteľ určuje nasledovných subdodávateľov, ktorých bude využívať pri plnení tejto rámcovej dohody (údaj v čase uzatvorenia tejto rámcovej dohody):
1. Obchodné meno: ................
2. Sídlo/ miesto podnikania: ................
3. IČO: ................
4. Osoba oprávnená konať za subdodávateľa v rozsahu „meno, priezvisko, adresa pobytu a kontaktné údaje“: ................
5. Objem plnenia subdodávky: ................EUR bez DPH
	1. Objednávateľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:
6. ruským občanom, spoločnostiam, subjektom alebo orgánom sídliacim v Rusku,
7. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
8. osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Zhotoviteľ k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

* 1. Zhotoviteľ zaviazaný z tejto rámcovej dohody je povinný počas platnosti oznamovať objednávateľovi akúkoľvek zmenu údajov o ktoromkoľvek subdodávateľovi uvedenom v ods. 10 tohto článku rámcovej dohody, a to písomnou formou najneskôr do 15 dní odo dňa uskutočnenia zmeny.
	2. Doplnenie subdodávateľa alebo zmena subdodávateľa uvedeného v ods. 10 tohto článku rámcovej dohody za iného subdodávateľa je možná len na základe uzatvoreného dodatku k rámcovej dohode. Zhotoviteľ je povinný uviesť vo svojom návrhu na zmenu subdodávateľa všetky údaje v zmysle ods. 10 tohto článku rámcovej dohody. V takomto prípade musí byť subdodávateľ v čase podpisu dodatku zapísaný v registri partnerov verejného sektora, ak má povinnosť sa zapisovať v registri partnerov verejného sektora.
	3. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami.
	4. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a občianskeho zákonníka.
	5. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

|  |  |  |
| --- | --- | --- |
| V Prešove, dňa ..................... |  | V .............., dňa .................. |

|  |  |  |
| --- | --- | --- |
| Objednávateľ: |  | Zhotoviteľ: |

|  |  |  |
| --- | --- | --- |
| **Ing. Ján Andráš**vedúci organizačnej zložky OZ Šariš |  | **obchodné meno**zastúpená titul, meno a priezviskofunkcia |